पाएं अपने शहर की ताज़ा ख़बरें और फ्री ई-पेपरडाउनलोड करें
इस कोरोना काल के साथ-साथ पंचायत चुनाव को लेकर ग्रामीण क्षेत्रों में चर्चा का माहौल बना हुआ है। इसके तहत बुधवार को अरियरी प्रखंड अंतर्गत वरुणी पंचायत के गंगापुर गांव में पंचायत चुनाव में वोट देने से मना करने पर दबंग मुखिया ने वार्ड सदस्य एवं उसके पूरे परिवार को दौड़ा-दौड़ा कर बेरहमी से पिटाई कर दिया। मारपीट की इस घटना में कई लोगों का सर फुट गया है जबकि उक्त लोगों ने घर के महिलाओं के साथ बदसलूकी भी किया है। जिसमें चरित्र यादव की हालत गंभीर रहने पर उसे पटना रेफर किया गया है। वहीं, इस घटना की सुचना देने पर कसार ओपी ने प्राथमिकी नहीं दर्ज़ किया, जिससे आहत पीड़ित लोगों ने एसपी आवास का घेराव कर मुखिया पर कार्रवाई की मांग किया है।
इस बाबत घायल बालम यादव ने बताया कि वरुणी पंचायत के मुखिया विनय राउत के द्वारा पंचायत चुनाव में वोट देने का दबाव बनाया जा रहा है। उन्होंने कहा कि उसके परिवार का एक सदस्य रामबालक यादव वार्ड सदस्य भी है जो पिछले तीन बार से अपने वार्ड सदस्य पर विजय हासिल कर रहा है। जिसको लेकर मुखिया के द्वारा लगातार अपने पक्ष में वोट देने के लिए दबाव बना रहे हैं। जिसका विरोध करने पर बुधवार को मुखिया विनय राउत अपने गुर्गों के साथ उसके घर पर पहुंचकर गाली गलौज करना शुरू कर दिया। जिसका विरोध करने पर रामबालक यादव, रामाश्रय यादव, कारू कुमार, चरित्र यादव, पंति देवी, द्वारिका यादव सहित दर्जनों लोगों को मारपीट कर गंभीर रूप से घायल कर दिया। इस घटना में कई लोगों का सर फुट गया है। इस दौरान उक्त लोगों के द्वारा के घर के महिलाओं के साथ बदसलूकी भी किया गया है।
थाने में आवेदन लेने से इंकार कर दिया
सभी घायलों को स्थानीय लोगों की मदद से सदर अस्पताल में भर्ती किया गया। वहीं, चरित्र यादव की स्थिति गंभीर रहने पर पटना रेफर किया गया है। इसको लेकर पीड़ित ने बताया कि इस संबंध में कसार ओपी में उक्त लोगों के विरुद्ध प्राथमिकी दर्ज कराने के लिए आवेदन दिया गया। लेकिन थाने में आवेदन लेने से इंकार कर दिया। जिसको लेकर पीड़ित परिवार एसपी आवास पर पहुंचकर मदद की गुहार लगाई है और संबंधित मुखिया पर कार्रवाई करने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn